**РЕШЕНИЕ № ПВ – 26 – ПР/2017 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становища от РЗИ Пловдив и БД ИБР Пловдив

**Р Е Ш И Х**

**да не се извършва** оценка на въздействието върху околната среда за

**инвестиционно предложение**: **ИЗГРАЖДАНЕ НА СОБСТВЕН ВОДОИЗТОЧНИК – ТРЪБЕН КЛАДЕНЕЦ И АВТОМИВКА,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение:**  УПИ I-288, ЗА „ОФИС С ШОУРУМ ЗА ИНДУСТРИАЛНО ОБОРУДВАНЕ ПРИ ПРЕРАБОТКА НА ПЛАСТМАСИ“, МАСИВ 7, БИВШ СТОПАНСКИ ДВОР 1 НА С. КАЛЕКОВЕЦ, ОБЩИНА МАРИЦА

**Възложител:** **„ЮЕНГ БГ“ ООД, ЕИК 115839272,** с. Калековец п.к. 4147, ул. „Христо Смирненски“ № 24,

**Характеристика на инвестиционното предложение:**

Обект на разработката е изграждане на автомивка и сондажен кладенец с дълбочина до 25,0м. Добиваните подземни води от тръбния кладенец ще обезпечават нуждите от вода за измиване на външни и вътрешни площадки, измиване на фирмени автомобили в автомивка в УПИ I-288, с обслужваща функция към „Офис с щоурум за индустриално оборудване при преработка на пластмаси“ и поливане на зелени площи. Проектния тръбен кладенец ще разкрива води от подземно водно тяло „Порови води в Кватернер – Горнотракийска низина“ с код BG3G000000Q013.

Електрозахранването ще се осигури от главното табло към „Офис с шоурум за индустриално оборудване при преработка на пластмаси“. Обектът ще се захранва с питейна вода от съществуващ водопровод на „Водоснабдяване и Канализация“ ЕООД – гр. Пловдив.

 Не се предвижда промяна на съществуващата пътна инфраструктура. Транспортният достъп до имота ще се осъществява чрез наличната улична мрежа на селото.

Инвестиционното предложение попада в обхвата на т. 2, буква „г“ от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Имотът, в който се предвижда да се реализира инвестиционното предложение не попада в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0000429 „Река Стряма” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

**мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Тръбният кладенец ще обслужва нуждите от вода за измиване на външни и вътрешни площадки, измиване на фирмени автомобили в „Автомивкав УПИ I-288, с обслужваща функция към „Офис с щоурум за индустриално оборудване при преработка на пластмаси*“* и поливане на зелени площи. Сондажните работи ще се извършат със сондажна машина УРБ 3А3 с глинеста промивка. Сондирането ще се извърши роторно с “права” циркулация на промивната течност. За промивна течност ще се използва глинеста промивка (воден разтвор на активиран бентонит). Използването на подземните води ще става по реда и условията на издаване на Разрешителното за водовземане от подземни води, чрез нови водовземни съоръжения на Басейнова дирекция– „Източнобеломорски район”.

АВТОМИВКАТА ще се състои от клетка за миене на коли, „външна тераса“ (навес), помещения за офис и инвентар.

* + - * Не се предполага значимо въздействие върху подземните и повърхностни води в обхвата на инвестиционното предложение. Преди да бъдат заустени във водоплътна яма отпадъчните водите от автомивката, ще минават през каломаслоуловител, утайката от който ще се предава на специализирана фирма.
			* По време на експлоатацията на обекта не се очаква въздействие върху атмосферния въздух, тъй като дейността от обекта не е свързани с емисии на шум и прахови замърсители.
			* Предвид характера на предлаганата дейност в хода на експлоатация на обекта като цяло не се предполага замърсяване и дискомфорт на околната среда. За осъществяването на цялостното инвестиционно предложение не е необходимо изграждане на нова пътна инфраструктура.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

Инвестиционното намерение ще се осъществи в имот № 35300.7.288 по кадастралната карта на с. Калековец, община Марица. Трайно предназначение на имота „Урбанизирана територия“.

 Координати на сондажния кладенец:

|  |
| --- |
| Координатна система- WGS84 |
| B 42013`47,82`` | L 24049`19,58`` | H- 168,43 |
| Координатна система – BGS 2005  |
| Х 4677405,77 | У 444041,20 | H- 168,43 |

 Сондажния кладенец ще бъде изграден в рамките на имота и няма да бъдат засегнати терени извън разглеждания.

* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.
* С писмо изх. № КД-04-389/16.09.2016г. БД ИБР Пловдив е дала заключение за допустимост на инвестиционното предложение от гледна точка на постигане на целите на околната среда.

**III. Способност за асимилация на екосистемата в естествената околна среда**:

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони, поради следните мотиви:

1. Инвестиционното предложение е предвидено да се реализира извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0000429 „Река Стряма”

2. Имотът е с трайно предназначение „урбанизирана територия“. ИП ще се реализира само в границите на имота, без да се налага използване на допълнителни площи. Поради това и отдалечеността на имота от защитената зона и характера на дейността, няма вероятност осъществяване на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.

3. Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

 **IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие, в резултат на изграждане на бъдещия обект е ограничен и локален в рамките на разглежданият имот.
* Реализацията на обекта няма да повлияе върху качествата на почвата и земните недра. Земните изкопни маси, които ще се формират при строителните дейности ще се използват за обратно засипване и заравняване на терена.
* По време на експлоатацията на инвестиционното предложение не се очаква отрицателно въздействие върху хората и респективно върху тяхното здраве, също така и върху компонентите на околната среда - атмосферния въздух, водите, почвите, земните недра, флората и фауната.
* С писмо изх. № 739/01.02.2017г. РЗИ-Пловдиве определила, че не се очаква възникване на риск за човешкото здраве при реализация на инвестиционното намерение.

 **V. Обществен интерес към предложението за строителство, дейности или технологии:**

* В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2, като са представени копия от документацията на Община Марица и Кметство с. Калековец. Общината и Кметството са информирали РИОСВ-Пловдив за липса на постъпили възражения относно инвестиционното предложение.
* Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Приложение:**

Копие от писмо изх. № КД-04-389/16.09.2017г. БД ИБР Пловдив за съобразяване на Възложителя с поставените условия.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд– Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 16.02.2017г.**

*Директор на РИОСВ - Пловдив*

…

 Съгласували:............. Изготвили: ..............

 Д

. Димитров, Директор Дирекция „ПД Ж. Боева, мл.експерт/25.01.2017г./

 К.Казанджиев, юрисконсулт ………….. Д. Величкова, ст. експерт ………..